CELEX: E1998P0001
Language: da
Date: 1998-02-19 00:00:00
Title: Anmodning fra Borgarting Lagmannsrett om en rådgivende udtalelse fra EFTA-Domstolen i sagen Norges regering, Social- og Sundhedsministeriet, mod Astra Norge AS; Borgarting Lagmannsretts beslutning af 13. februar 1998 (Sag E-1/98)

Vigtig juridisk meddelelse

|

E1998P0001

Anmodning fra Borgarting Lagmannsrett om en rådgivende udtalelse fra EFTA-Domstolen i sagen Norges regering, Social- og Sundhedsministeriet, mod Astra Norge AS; Borgarting Lagmannsretts beslutning af 13. februar 1998 (Sag E-1/98)  

EF-Tidende nr. C 263 af 20/08/1998 s. 0007 - 0007

Anmodning fra Borgarting Lagmannsrett om en rådgivende udtalelse fra EFTA-Domstolen i sagen Norges regering, Social- og Sundhedsministeriet, mod Astra Norge AS; Borgarting Lagmannsretts beslutning af 13. februar 1998 (Sag E-1/98) (98/C 263/09)Borgarting Lagmannsrett, Norge, har ved sin beslutning af 13. februar 1998, som indgik til EFTA-Domstolens dommerkontor den 19. februar 1998, anmodet denne om at afgive en rådgivende udtalelse i sagen Norges regering, Social- og Sundhedsministeriet, mod Astra Norge AS om følgende spørgsmål:1. Er der tale om foranstaltninger med virkninger svarende til de i artikel 11 i EØS-aftalen forbudte indførselsrestriktioner, uden at disse er begrundet i hensynet til beskyttelse af industriel og kommerciel ejendomsret ifølge artikel 13 i EØS-aftalen, hvis et sammendrag af den produktbeskrivelse, som er godkendt eller udformet af den kompetente myndighed for lægemidler i overensstemmelse med Rådets direktiv 65/65/EØF, som ændret ved blandt andet artikel 4, nr. 9, i Rådets direktiv 83/570/EØF, er beskyttet af den nationale lovgivning om copyright i importørens (den direkte importørs) hjemland, med det resultat at myndigheden for lægemidler ikke kan tildele, give sin accept af eller udforme samme produktbeskrivelse for et produkt, som er importeret ved parallelimport, uden den direkte importørs samtykke?2. Tillader direktiv 65/65/EØF, som ændret, især artikel 4, litra a), og 5, at national lovgivning beskytter copyright for en sammenfattende produktbeskrivelse, som er godkendt eller udfærdiget af den kompetente myndighed for lægemidler på den måde og med de konsekvenser, som er beskrevet i spørgsmål